khistorydata/jeongjo-sjw-relations huggingface dataset:
정조 4년
親臨都政。以宋煥億爲承旨。趙時偉爲兵曹參知。兪洪柱爲引儀。兪漢緯爲氷庫別提。吳泰詹爲繕工主簿。金純澤爲副正。鄭存養爲善山府使。鄭麟煥爲平壤庶尹。兪彦銻爲沔川郡守。鄭杆爲三嘉縣令。尹翼商爲金井察訪。奉敎單徐龍輔金思善爲造紙別提。邊得一爲瓦署別提。南命寬爲敦寧主簿。李寅成爲安奇察訪。漢學敎授單徐鼎修朴宗幹爲長興直長。李厚瑾爲義盈直長。李鼎烈爲平市直長。李東賓爲益山郡守。金基厚爲金城縣令。金思儼爲載寧郡守。沈原之爲抱川縣監。羅學素爲銀溪察訪。鄭駿采爲祥原郡守。金相進爲繕工副奉事。洪𠎄爲懷仁縣監。金景濂爲居昌府使。趙麟逵爲寧遠郡守。李顯益爲定平府使。金思善爲司圃別提。韓重裕爲典牲主簿。鄭持淳爲載寧郡守。朴誠一爲眞寶縣監。沈默之爲德川郡守。金晩根爲引儀。鄭致綏爲尙瑞直長。金觀秋爲司饔奉事。崔在修爲內贍奉事。尹元東爲濟用奉事。金斗應爲黃潤縣監。申耆爲衿川縣監。李㻋爲平康縣監。曺翬振爲咸悅縣監。權熻爲舒川郡守。金成鎭爲監察。魚錫光爲洪忠都事。金澤麗爲黃海都事。盧賢鶴爲咸鏡都事。尹勉升爲伊川府使。朴師崙爲淮陽府使。李邦榮爲春川府使。鄭元始爲刑曹參判。韓世裕爲司圃直長。沈念祖爲兵曹參議。李秉模爲嘉山郡守。李達觀爲巨濟府使。黃延祚爲陽川縣監。李義福爲社稷直長。趙時述爲羅州牧使。兪漢葛爲茂朱府使。朴志源爲陽城縣監。李敬養爲吏曹參議。李東郁爲司諫。宋樂爲掌令。高益擎爲掌令。金載人李羽晉爲持平。金夢華爲獻納。金樂熙趙城鎭爲正言。金履禧爲副應敎。李濟逵爲掌樂主簿。趙明寅爲軍資奉事。兪漢參爲禮賓奉事。李謙彬爲修撰。李彦春爲河東府使。李溆爲光州牧使。徐琢修爲載寧郡守。呂龜周爲隱城縣監。兪洪柱爲工曹佐郞。李師濂爲梁山郡守。鄭趾煥爲大司諫。徐鼎修洪明浩爲副修撰。朴祐源爲戶曹參議。鄭東協爲司僕判官。金思善爲禁府都事。吳泰詹爲西部都事。崔益大爲樂安郡守。李顯模爲陽德縣監。柳雲羽爲慈仁縣監。崔守魯爲康翎縣監。李崇運爲尙瑞副直長。李夔爲兵曹正郞。任玉爲司藝。鄭文在爲永同縣監。李德熙爲木川縣監。李集星爲繕工監役。朴長卨爲工曹正郞。李廷衡爲敦寧判官。柳孝源爲長淵縣監。蔡顯五爲熙川郡守。金宇海爲禮曹佐郞。李漢明爲富寧府使。宋鍈爲順天府使。金復元爲高山察訪。李益烍爲潭陽府使。徐浩修爲吏曹參判。李文源爲慶尙監司。鄭致綏爲平市主簿。盧廷良爲弘陵令。金相丁爲繕工假監役。洪仁基爲濟用主簿。金球爲引儀。李復燮爲濟用副奉事。車彦輔爲直講。李瑞文爲氷庫別提。金瑞復爲金郊察訪。李崇運爲尙瑞直長。鄭昌期爲戶曹正郞。姜五成爲永興府使。李吉陪爲渭原郡守。李秉模爲安東縣監。兪漢緯爲刑曹佐郞。白東鈺爲兼引儀。白東運爲繕工主簿。李聖濂爲造紙別提。尹得逵爲吉州牧使。嚴璹爲承旨。金明鎭爲尙瑞副直長。洪喜榮爲氷庫別提。田日復爲司圃別提。安橚爲嘉山郡守。延曙察訪單李時秀除授事承傳。韓重裕爲東部都事。柳春馪龜城府使。盧允中丹城縣監。沈輔賢爲雲峯縣監。文躍淵爲奉常主簿。金華儉爲典牲主簿。尹性基爲監役。金晩根爲戶曹佐郞。李益瑞爲昌樂察訪。權任衡爲兼引儀。李衡弼爲引儀。奇彦觀爲刑曹參議。李象靖爲禮曹參議。金熤爲同成均。李性源爲司譯提調。金光鉉爲幽谷察訪。宋煥德爲自如察訪。崔守忱爲典籍。尹得愚爲宗廟副奉事。金必泰爲肇慶廟參奉。李𨦫永順陵參奉。金履運獻陵參奉。趙學良昭寧園守奉官。李集明爲昭寧園守奉官。李得臣爲大司諫。安廷玹爲獻納。尹行晉金晩耇爲掌令。趙翼鉉戶曹佐郞。奉常長長單任長源。典籍單金文瑞。養賢直長單李錫源恩彦君裀敍用事承傳。南龍萬爲齊陵參奉。趙廷獻永陵參奉。李守曾爲慶基殿參奉。韓慶會爲永庫別提。鄭東顯爲濟用判官。黃檃爲社稷令。沈載鎭爲軍資判官。洪義榮爲司僕主簿。黃仁炫許晊爲典籍。白師彦爲假監役。成雲柱爲刑曹正郞。申師顯爲懿陵令。宋濟烈爲光陵令。趙升鉉爲監察。尹得弘爲忠勳都事。李世述爲司導主簿。安錫佺爲引儀。朴一源爲刑曹正郞。鄭東杓爲順康園守奉官。
정조 4년
兵批。以金㷞爲訓戎僉使。洪龍鎭爲惠山僉使。宋應休爲慶尙左兵虞候。具守諒爲洪忠水虞候。吳載光爲全州營將。朴順陽爲咸鏡監營中軍。李輔國爲茄波知僉使。呂從周爲古群山僉使。申亨祿爲魚面萬戶。李敬默爲唐浦萬戶。李始喆爲晉州營將。洪仁默爲慶州營將。王漢佐爲車嶺僉使。孫命燮爲平薪僉使。安時佐爲鉢浦萬戶。沈默之爲宣傳官。鄭選爲訓鍊判官。陳宗文爲草芝僉使。金思欽爲呂島萬戶。李世佑爲多慶浦萬戶。李健秀爲兼司僕將。朴基豐爲訓鍊正。沈默之尹敬喆爲訓鍊副正。金益彬爲都摠經歷。張大維爲慶熙將。張俊昌爲古今島僉使。金喆勳爲彌助項僉使。魚成鱗爲所斤僉使。洪光國爲馬梁僉使。具壽民爲撫夷萬戶。王起柱爲慈母山城別將。車萬柱爲金城山城別將。宋載岳爲加德僉使。柳光璧爲南虞候。韓善養爲洪忠兵虞候。金源爲三陟營將。方處義爲德積僉使。尹最彦爲免城僉使。鄭興桓爲委曲僉使。鄭致炯爲天摩僉使。李春熙爲開雲浦萬戶。金禧得爲溫萬戶。李東燁爲古豐山萬戶。同知單高遠喆。僉知三單李顯福申載文李鉉重。副司直鄭一祥金熹丁範祖李義靖。訓鍊主簿單車萬柱。護軍吳載光洪仁默李始喆徐尙郁。露梁別將吳璟南正圭爲都摠經歷。張集紹爲訓鍊僉正。朴基赫爲主簿。崔時龜爲慶熙將。韓光濟金敬身爲五衛將。尹彦喆爲都摠都事。金時肅爲黑山島別將。金義淳爲長津柵別將。副司直任希曾宋煥億趙瓊李東馨李光澤爲訓鍊主簿。崔宗源南漢昌鄭厚成李必壽柳載熙爲武兼。閔百恒柳心源爲都摠都事。李彦愼爲訓鍊判官。具世赫爲部將。李厚在爲雲寵萬戶。趙鎭祿爲鎭東萬戶。閔光升爲訓鍊判官。金尙墀爲主簿。張成漢爲訓鍊僉正。金弘運爲主簿。兪漢輔爲主簿。朴基豐爲宣傳官。李敦濡爲淸城僉使。金義淳爲寧城僉使。金鳳彩爲長津柵別將。金益彬爲宣傳官。安橚爲宣傳官。李性喆爲都摠經歷。李光春爲訓鍊判官。朴載熙爲主簿。全州營將吳載光。慶州營將洪仁默。晉州營將李始喆。咸鏡監營中軍朴順陽。南虞候柳光璧。以上今加折衝。加資事啓下。柳鎭恒慶尙左兵使。申應周爲右兵使。副司直李致中李周國崔範重爲都摠都事。田佐顯爲訓鍊主簿。朴挻玉申斗七孫昌軫李長炯爲武兼。副司果金珠淵宋觀休具敍五爲羽林將。李輯爲忠州營將。具達遠爲宣傳官。李蓍漢李顯昌爲守門將。李禹鉉趙緩逵爲宣傳官。李觀賢爲訓鍊判官。李良弼爲武兼。李近胄爲宣傳官。鄭達新爲東道參軍。洪德峻爲西道參軍。李敬進爲武兼。劉大鉉朴廷吉金尙源爲部將。洪成源河明世金漢彬爲守門將。鄭宅潤吳璟爲宣傳官。前營將李潤春權璹。今降禦侮。降資事承傳。姜世晃爲同知。具綱爲都摠經歷。李弘遠爲內乘。副司果崔錫圭。舊茄乙波知權管韓奎爀。小農堡權管金得海。栗浦權管李春瑞。嗭洞權管楊德堅。乫軒洞權管金振澤。小吉號里權管徐興甲。大坡兒權管崔昌岭。黃拓坡權管吳潤龜。大吉號里權管徐宗謙。吾村權管金宗鉉。以上單付。
정조 4년
刑曹判書李福源疏曰。伏以臣猥以庸鴑。待罪卿列。視遇偏渥。感激恒切。苟有所懷。理難終默。臣聞之義理者。有國之大綱也。明則人紀立。晦則天理熄。順之則爲忠。倍之則爲逆。毫差而千里繆。霜漸而堅氷至。此聖人君子。所以察之必精。守之必嚴。而凡天下爲人君爲人臣者之不容一日少忽者也。嗚呼。我聖上。所處者。天下之至變也。所守者。天下之至正也。仁之至而義之盡也。孝彌光而德彌高矣。臣嘗伏讀丙申三月卽阼日首降綸音。首尾百餘言。明正痛切。遵聖祖已定之遺訓。而謹繼序之大統。推昊天罔極之孝思。而極報本之隆典。末又惓惓聖慮。預及於不逞之邪說。開示丁寧。戒告嚴重。猗歟大哉。終古后辟。非無聖哲。而至於此箇大義。鮮有見得眞處得是者。惟我聖上。叡質卓越。聖學高明。洞見義理之原。深得禮意之正。權衡乎天理人情之間。表準乎民彝物則之重。聖孝之所存發。聖志之所秉守。哀痛惻恒。可以泣鬼神。正大光明。可以揭日月。傳所云考諸三王而不繆。建諸天地而不悖者。其是之謂乎。不惟還東土數千里愚夫愚婦。莫不欽仰而感歎。雖千百代之下。深於禮精於義之士。亦將無得以間然矣。嘻彼一種兇邪之徒。以梟獍之性。有鬼蜮之態。陰蓄希覬之圖。肆行嘗試之計。迭投凶章於率土如喪之日。甚至逆腸悖口。謂天可詬。此實載籍所無之變。擧國同讎之賊。思之髮豎。言之骨痛。嗚呼。上有如此之明聖。而下有如彼之兇逆。前者纔磔。後者旋闖。種下生種。一串膓肚。此其故何哉。蓋自五六年來。國家不幸。亂逆層生。而如明義錄所列諸賊。其罪易見。其情易綻。三尺童子。一聞其事。皆知爲逆。至於此流。內懷叵測。外藉莫重。黠者托於義。愚者啗於利。陷溺人心術。誑惑人聽聞。雖伏刑戮。終不覺悟。比之挾匕稱兵。爲罪雖殊。其禍益遠。況今歲月寢久。隄防漸弛。上不吝疎蕩之典。下不思懲創之道。人情狃玩。國論委靡。今若不明目張膽。發揮大義之頭腦。擘破群凶之情狀。則誠恐亂萌未杜。邪論復起。我聖上大德盛節。將無以昭示於天下後世。而又不知幾箇怪鬼。伏在冥冥之中。嗚呼。可不懍然而寒心哉。臣於昨年。猥承宮園儀跋文撰進之命。耿耿愚衷。每在於此。而跋文體嚴。不敢贅陳。近又癃病跧伏。登對無期。輒將文字。冒昧塵瀆。伏乞聖上。淵然深思。惕然長慮。軫大易早辯之戒。明春秋無將之義。凡係闡義理嚴隄防之道。益加聖意。持之無忽。以正人心。以光聖德。不勝幸甚。答曰。省疏。疏語辭嚴義正。讀之屢回。益覺哽咽。不有卿誠懇。誰然抗言。繼切嘉歎也。
정조 4년
大司諫李致中疏曰。伏以臣於是職。自來情勢。前後陳懇。輒蒙體諒。此實聖鑑之所俯燭。通朝之所共知。日昨再違召命。諒非獲已。而威譴不加。罰止問備。臣誠惶感悶隘。罔知攸措。今當大論方張之時。一向虛縻。尤增悚蹙。玆陳短章。更暴前懇。伏乞聖兹。俯垂鑑諒。亟削臣職。以安微分焉。第臣於目下事。有不可泯默者。略此尾陳焉。嗚呼惟我聖上。聖學高明。卓冠百王。剖析義理之正。節酌情文之中。乃於卽祚之日。特降綸音。縷縷辭旨。丁寧懇惻。可以建天地而不悖。質聖人而無疑。其所以明示聖意。昭牑昏迷者。亦足以泣鬼神而感豚魚。凡今日北面我殿下者。孰敢不欽仰感涕。而獨乃一種不逞之徒。敢懷陰譎之志。甘犯亂逆之科。其窮凶絶悖。至於師翰等諸賊而極矣。雖幸乾道孔昭。天討亟行。而歲月寢遠。人心狃安。疎釋太過。隄防不嚴。有識之憂歎。厥惟久矣。至若具庠之舅甥往復。斷案已成。趙宗鉉之逆宦緊援。眞贓難掩。則倖逭天誅。亦已太寬。而或薄竄旋宥。或起廢甄用。王綱有漸解之歎。義理有復晦之慮。昨日僚臺之啓。論之已詳。臣不必架疊。此是防微慮患之意。實爲一世共公之論。而聖批靳允。大失所望。臣竊憂之也。當此世道日下。國論委靡之時。此等之類。若不嚴加懲討。方來之慮。有不可言。伏願聖明。亟許臺請。快正其罪。俾凶徒少知懲畏焉。答曰。省疏具悉。疏陳敍具悉之。
정조 4년
庚子十二月二十日辰時。上御宣政殿。親臨都政入侍時。行都承旨徐浩修。行左承旨李亨逵。右承旨徐有防。右副承旨金宇鎭。假注書崔守忱許晊。兼春秋洪光一。記事官李集斗。吏曹判書李衍祥。兵曹判書李性源。兵曹參判洪良浩。吏曹參判鄭民始。吏曹參議鄭志儉。兵曹參議朴師崙。兵曹正郞姜李顯模。佐郞李益運尹得孚朴行淳韓光植。吏曹假都廳金瑞復南述毅丁俔祖金鼎國承綸崔大恒孫碩周張漢喆吳錫齡。以次進伏訖。上具翼善冠袞龍袍。坐御榻。上命書傳敎曰。親政時。注書尙瑞院官員。依例六品陞敍。假注書崔守忱許晊陞六代。李集斗姜世鷹爲假注書。上命書傳敎曰。愼初仕。所以擇守令也。然而俗習所拘。顔私是先。未嘗擧一寒畯之士。擬一需世之才。惟事安排於抽對之間。尋求於卿相之閥。依舊樣子。擺脫無期。臨政飭諭。秪歸備禮。玆豈非銓臣之責也。大體與其人人。而難能得人。曷若仍舊拔尤之爲可。試閱案簿。蔭官七品以下落仕者。凡爲一百有七十餘人。又考年數。遠或至四十年。近不下十許年。彼見落之類。當初設有大辜犯。歲月已邈。釁垢可滌。況無故而作散者。爲强半焉。予則以爲實屬干和之一端。又若嶺湖人士。世稱才彦之府庫。而所謂搜羅之政。有名無實。間或有一二擧剡之事。纔授旋遞。何嘗試能否。考優劣乎。尤係朝廷之羞恥。今政初仕見窠。勿論京外。落仕人中。必皆甄敍。嶺湖人另加收錄。以爲責實效之地事。申飭東銓。又命書傳敎曰。東銓筮仕。纔已申飭。西銓初付。亦奚異是。又況武弁階梯。不但爲他日宰百里之資。大而營閫之任。小而邊禦之職。莫不權輿於是。尤不可不愼。以此申飭西銓。又命書傳敎曰。廉吏忠臣戰亡人子孫。戊申軍功人。西北松都人。依例調用事。分付西銓。又命書傳敎曰。以庶類收錄事。屢勤提飭。而況自年前事目旣成之後。通擬又無相妨。而近觀政眼。此類無論內外窠。絶不照擬。反不如事目未出之前。予以葵藿向陽之敎。枯項黃馘之嘆。有所誦諭於廷臣。惟予此意。豈直在於爲渠輩振拔也。誠以追聖祖之盛意。感古人之格言也。訖于今幾歲。選曺之不念對揚。寧不慨嘆。以此意申飭兩銓。今政當窠。庶類未霑仕之流。着意調用。又命書傳敎曰。大政日。守令邊將擇擬之命。便成故常。雖謂之無實。可也。大政先務。亦不外是。以此另飭兩銓。大扺專乎循資。則人多不稱。偏於求備。則鬱無可疎。惟其適輕適重之道。亶在銓臣鑑別之如何。今政勿拘常格。惕念檢擬。衍祥啓曰。今都目大政。各岐仕滿應遷者。相避及未準朔監察禁府都事戶曹刑曹工曹漢城府平市署官員五部都事。各司久任時推人員。竝擬。何如。上曰。依爲之。出擧條又啓曰。四館陞出六品時。有九處講後遷轉之規。而承文院褒貶。如或有故過限。則四館積滯不可不慮。故自前雖未經九處講。亦有陞六之規矣。今秋冬等褒貶。不得爲之。故當出六品者。未免積滯。依例遷轉。何如。上曰。依爲之。出擧條又啓曰。守令多窠。今當差出。而未準朔禁軍將及營將虞候中軍都事守令察訪。竝擬。何如。上曰。依爲之。出擧條又啓曰。平壤庶尹。今當差出。而本府以營下劇邑。物衆地大。素稱難治。他道有聲績未準朔守令。竝擬。何如。上曰。依爲之。出擧條奉敎徐龍輔牌招入直事。榻前定奪。上曰。奉敎出牌。使卽入來。賤臣承命出傳。龍輔承牌入來。卽爲入侍。上命書傳敎曰。大政。政官不可不備員。雖命許遞。而特敎陞資。意在試可。況聞嶺人。無職名。不踰嶺。因仍作散。豈不無實。前參知李象靖。令銓曹更擬他職。衍祥曰。今開大政。本曹郞官不備。事多掣礙之端矣。上曰。似然矣。仍命書傳敎曰。今聞銓堂言。本曹無實郞官。則事多掣礙之端。到今又焉敢廉隅。文山萬戶徐鼎修。仍任本兼前職。鼎修。承牌入來。同參政事。亨逵啓曰。新除授兵曹參議牌招。同參政事。何如。上曰。依爲之。出擧條兵曹參議沈念祖落點。兵曹參議沈念祖。先參政後謝恩事。出榻敎念祖入參政事。師崙淮陽府使落點代。趙時偉落點。亨逵啓曰。新除授兵曹參知趙時偉。卽爲牌招。同參政事。何如。上曰。依爲之。出擧條兵曹堂上。先參政後謝恩事。出榻敎兵曹參知趙時偉。牌招參政事。榻前定奪。時偉承牌。入參政事。上曰。吏曹假郞廳。擧措誠極駭然。仍下敎曰。當該吏曹假郞廳。竝汰去後拿處。出榻敎南述毅丁俔祖金鼎國竝遞。退出。上命書傳敎曰。陳疏臺諫許遞。今日政差出。衍祥啓曰。臺諫多窠。今當差出。而擬望之人乏少。外任竝擬。何如。上曰。依爲之。出擧條性源啓曰。邊將多窠。今當差出。未準朔禁軍將局別將。竝擬。何如。上曰。依爲之。出擧條衍祥啓曰。玉堂闕員。今當差出。而擬望之人乏少。外任竝擬。何如。上曰。依爲之。出擧條在外承旨許遞。前望單子入之。出榻敎賤臣承命出來。持入前望。志儉落點。新除授承旨。牌招察任事。出榻敎志儉承旨落點代。李敬養落點。浩修啓曰。吏曹參議李敬養。卽爲牌招。使之同參政事。何如。上曰。依爲之。出擧條敬養承牌。入參政事。上曰。院吏之閤外喧譁。聞極無嚴。此由於在院承旨不能檢飭之失。仍下敎曰。在院承旨遞差。下吏令兵曹決棍。出榻敎承旨有闕代。前望單子入之事。出榻敎賤臣承命出來。持入前望。宋煥億落點。新除授承旨。牌招察任事。出榻敎浩修啓曰。新除授承旨宋煥億。時在京畿水原地。斯速乘馹上來事。下諭。何如。上曰。許遞。前望單子入之。亨逵啓曰。古今島僉使望筒。一字落漏。難免不察之失。兵曹判書李性源。推考。何如。上曰。勿推。可也。出擧條又啓曰。訓鍊僉正李顯益。纔移定平府使。而都摠經歷望筒。誤以前職書入。難免不察之失。兵曹判書李性源。推考。何如。上曰。依爲之。出擧條衍祥啓曰。光州牧使。今當差出。而本州物衆地大。素稱難治。同道及他道有聲績未準朔守令。竝擬。何如。上曰。依爲之。出擧條又啓曰。載寧郡守鄭持淳。與道臣有親嫌。在法當遞云。改差。何如。上曰。依爲之。出擧條又啓曰。載寧郡守金思儼。與前郡守有親嫌。在法當遞云。改差。何如。上曰。依爲之。出擧條在外承旨許遞。今日政差出。出榻敎以河東府使望筒。命書傳敎曰。吏曹堂上推考。更爲擬入。黑山島別將。長津柵別將望勿施。更爲擬入事。出榻敎上曰。諸承宣一時俱退。殿座不卽待令。事極駭然矣。入侍諸承旨。一竝從重推考事。出榻敎浩修啓曰。造紙署別提。初無作窠之事。而擬望以入。銓曹有不察之失。吏曹堂上。竝推考。何如。上曰。依爲之。出擧條今日政新除授三司。待下批牌招察任事。出榻敎大司成前望單子入之。待下批牌招察任事。出榻敎以訓鍊主簿洪聖源望筒。命書傳敎曰。旣非序陞。又是出六與復職。則父子二人。同擬一院主簿之望。事甚不察。當該銓官推考。以德川郡守望筒。命書傳敎曰。近來宣傳官。承傳乏人。此望筒勿施。更爲擬入。上曰。兵批幾盡爲之耶。性源曰。待其吏批之出窠。次第擬入。故今姑遲滯矣。嘉山郡守李秉模改差。更爲差出事。出榻敎命書傳敎曰。今日政新除守令察訪邊將虞候營將中軍初仕復職人。皆令再明日肅謝後來待。仍命退。諸臣退出。承史以次退出。
정조 4년
庚子十二月二十日初更。上御琴書室。坐直承旨入侍時。左副承旨徐有防。右副承旨金宇鎭。假注書姜世鷹。記事官金廷龍徐龍輔。以次進伏訖。上曰。吏兵批已差幾何。未差幾何。知入。賤臣承命出來。復奏曰。吏批已差守令三十六。未差十二。兵批已差僉使十八。萬戶十一。別將四。權管十矣。上命退。承史以次退出。
정조 4년
行都承旨嚴璹坐。行左承旨洪檢坐。行右承旨李亨逵坐。左副承旨徐有防坐。右副承旨金宇鎭坐直。同副承旨鄭志儉坐直。注書金載瓚病一員未差。假注書李集斗仕姜世膺仕直。事變假注書徐美修仕。
정조 4년
備忘記。別軍職姜五成。永興府使下直。筒箇一部。長弓一張。帿弓一張。長箭十五箇。片箭十五箇。筒兒一箇。島銃一柄。箭竹五部。賜給。
정조 4년
備忘記。別軍職申應周。慶尙右兵使下直。筒箇一部。長弓一張。帿弓一張。長箭十五箇。片箭十五箇。筒兒一箇。鳥銃一柄。賜給。
정조 4년
以副應敎金履禧。副修撰洪明浩。司鍊李東郁。正言趙誠鎭金樂熙。持平李羽晉。牌不進罷職傳旨。傳于鄭志儉曰。只推。更爲牌招。
정조 4년
傳于鄭志儉曰。持平前望單子入之。
정조 4년
持平前望單子入之。李兢淵落點。
정조 4년
濟州防禦使狀啓。封進各樣橘果運次。似未免失序。惶恐待罪事。傳于鄭志儉曰。勿待罪事。回諭。
정조 4년
金宇鎭。以兵曹言啓曰。今七月二十七日。入直禁軍能麽兒講陣親受時。兼司僕李愼培。本營敎鍊官。待窠調用事。命下矣。禁軍遞兒窠敎鍊官金義淳遷轉代。依下敎。以李愼培塡差之意。敢啓。傳曰。知道。
정조 4년
李亨逵。以兵批言啓曰。慶州前營將李潤春。忠州前營將權璹。旣已不職遞罷矣。陞資拜營將者。以不職遞罷。則勿計朔數多少。還收資級。載在法典。竝依例降資之意。敢啓。傳曰。知道。
정조 4년
金宇鎭。以訓鍊都監言啓曰。本局哨官朴昌汶。身病甚重。勢難察任。改差。何如。傳曰。允。
정조 4년
金宇鎭。以義禁府言啓曰。平安監司鄭尙淳狀啓據。刑曹粘目內。寧遠前郡守李汝忠。寧城鎭時僉使金鼎澤。夞怪鎭前萬戶李邦祚曺希元韓光湜等。移本府處之事。允下矣。李邦祚韓光湜等。今方待命。卽爲拿囚。而李汝忠時在全羅道全州地。曺希元以定平府使。時在任所云。依例發遣府羅將。竝拿來。金鼎澤時在任所。發遣府書吏。交代後拿來。何如。傳曰。允。李汝忠待待命拿囚。
정조 4년
鄭志儉。以義禁府言啓曰。慶尙右兵使洪和輔。斯速拿來。捧口招以聞事。命下矣。洪和輔時在任所。依例發遣府都事。交龜後拿來。何如。傳曰。允。
정조 4년
大司憲李𡊠。司諫李東郁。應敎朴天衡。副應敎金履禧。持平李兢淵李羽晉。校理朴天行。副校理趙鼎鎭柳孟養。正言趙城鎭。修撰金翊休。副修撰徐鼎修啓曰。請喬桐府黜置罪人鄭致達妻。夬正王法。以洩神人之憤。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。夬正王法。請削黜罪人洪樂純。爲先中道付處。答三司曰。不允。
정조 4년
大司憲李𡊠。司諫李東郁。持平李兢淵李羽晉。正言趙城鎭啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮爲先亟施遠竄之典。答兩司曰。不允。第六件七件事。亟停勿煩。
정조 4년
持平李兢淵啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。夬正王法。請削版罪人有臣宗甲義駿。竝令王府。設鞫嚴問。依律處斷。請海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請定配罪人孫效忠等。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。答府曰。不允。第五件六件事。亟停勿煩。
정조 4년
司諫李東郁啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。夬正王法。請定配罪人具翼遠。亟寢酌處之命。仍令王府。設鞫得情。快施當律。請減死安置罪人大燮。亟寢酌處之命。仍令王府。設鞫得情。夬正王法。請減死罪人弼海。亟寢酌處之命。仍令王府。設鞫得情。夬正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府。拿國得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。夬正王法。請逆賊尙魯。亟施孥戮之典。請前判書李溎。亟施島配之典。請具庠。設鞫嚴問。依律處斷。請趙宗鉉。亟施絶島定配之典。答院曰。不允。第九件第十六件事。亟停勿煩。措辭見上
정조 4년
庚子十二月二十一日辰時。上御宣政殿。親臨都政入侍時。行都承旨徐浩修。行左承旨洪檢。行右承旨李亨逵。左副承旨徐有防。右副承旨金宇鎭。同副承旨鄭志儉。假注書李集斗姜世鷹。兼春秋洪光一張顯慶。記事官徐龍輔。吏曹判書李衍祥。兵曹判書李性源。兵曹參判洪良浩。吏曹參判鄭民始。吏曹參議李敬養。兵曹參議沈念祖。參知趙時偉。吏曹正郞徐鼎修。兵曹正郞姜李顯模。兵曹佐郞李益運尹得孚朴行淳韓光植。吏曹假郞廳金瑞復承綸崔大恒孫碩周張漢喆吳錫齡。以次進伏訖。上具翼善冠袞龍袍。坐御榻。上命書傳敎曰。兩司多臺。皆是在外。在外臺諫竝許遞。今日政差出。又命書傳敎曰。侍從堂上堂下。違牌坐罷人竝敍用。上曰。今日政府習儀。若値殿座則。似有頉稟。禮房承旨出去。委折知入。有防承命出去。仍入奏曰。出問禮曹該吏則以爲。殿座時例爲頉稟。而以其預儀。故不敢自下入頉稟。今日擧行云矣。以親嫌改差守令。依夏政。竝仍任前職。如已出代。待後窠調用事。出榻敎上命書傳敎曰。從大臣之請。所以重事體也。爲日稍久。罰已施矣。宗簿寺堂郞削職人員。竝給牒敍用。當該中官推考事。出榻敎當該中官。事過後禁推事。出榻敎民始大司成落點代。浩修爲吏曹參判。新除授吏曹參判徐浩修。卽爲牌招。先參政後謝恩事。出榻敎慶尙暗行御史李時秀復命。卽令入侍。時秀進伏。上命讀書啓及別單訖。時秀曰。守令之治否。民俗之弊瘼。俱載啓中。別無更奏之事矣。上曰。御史出去。本職肅謝後。與大臣偕入。仍參政事。可也。時秀退出。吏曹佐郞李時秀。先參政後謝恩事。出榻敎上曰。屢次催促。而謂有情勢。終不入參。李時秀不可無警矣。吏曹佐郞李時秀禁推事。出榻敎以吏曹佐都李時秀禁推傳旨。命書傳敎曰。分揀申飭。卽爲參政。上曰。屢下飭敎。終無入來參政之意。宜有處分。仍命書傳敎曰。事無異同。罰豈彼此。吏曹佐郞李時秀。延曙察訪除授。當日辭朝。時任察訪。遞付京職。浩修吏曹參判落點代。嚴璹爲都承旨。新除授承旨。牌招入侍事。出榻敎命書傳敎曰。承旨房仍。大臣入侍事。遣史官傳諭事。出榻敎璹進前伏。上曰。卿過幾年。而今爲知申耶。卿年亦幾何。璹曰。辛卯年待罪此職。而臣年六十餘矣。上曰。年雖老矣。筋力尙旺矣。領議政金尙喆。右議政李徽之。入來進伏。尙喆曰。日間聖體。若何。上曰。一樣矣。尙喆曰。卽見嶺南御史李時秀書啓。道臣政績。有足可觀。藩任數遞。亦豈不悶。而道內守令之冒犯國法。若是其無嚴。則按察之地。何可免不能禁飭之罪乎。監司趙時俊罷職。何如。上曰。依爲之。出擧條命書傳敎曰。旬宣之責。爲任至重。縱使約己守法。尙患彈壓邑鎭。況今朝禁至嚴。飭墨未乾。道內守令邊將之留庫穀。擅分數爻。至於數萬包之多。年前關西事。豈非嶺南之已鑑。而然有冒犯。曾不戢勘。繡啓論列。若是狼藉。不可以譴罷薄勘。仍以不論。其在愼審之道。宜問許與不許。知與不知處之。慶尙前監司趙時俊。交龜後拿問勘處。尙喆啓曰。嶺南御史書啓中。金海府戊戌條統營還穀五百餘石。本邑則以未捧磨勘。而該營則以已捧還錄。尙今虛留。仍成反作。事旣現發。至登繡啓。其時帥臣。拿問勘處。何如。上曰。依爲之。出擧條上曰。今觀御史書啓。則晉州兵使所犯之罪尤重。而蔚山兵使。亦不可仍置任所矣。性源啓曰。觀此慶尙道暗行御史李時秀書啓。則右兵使洪和輔。假貸營穀。擅發軍倉。或捧厚價。或作本色。反弄之際。軍民受害。畢竟錢穀取剩之數。又極夥然。其犒饋之貽弊。賞格之從略。特是餘事。如此貪庸掊克之類。不宜一日置重閫。拿問處之。何如。上曰。依爲之。出擧條又啓曰。左兵使李文德。馱妓軍中。已是駭擧。而雖以未明聚軍。向午赴埸觀之。其不恤軍民可知。犒饋賞木。又與右閫無異。一體拿問處之。何如。上曰。依爲之。出擧條命書傳敎曰。慶尙監司。左右兵使。今日政各別擇差。衍祥啓曰。丹城縣監申光堯。以官校不飭操卒。有輸賂之謗。邑婢是嬖。公務多貽弊之端爲言。自如察訪鄭景祚。屬郵官馹操卒私貰。難免不察之責爲言。幽谷察訪崔粹翁。才短政拙。蘇弊難期爲言。竝罷職。其餘諸守令察訪。別無優異之績。又無大段顯疵。竝置之。何如。上曰。依爲之。出擧條性源啓曰。忠州營將權璹。婚姻之故。擾及村閭者。雖未知本事之如何。而其不謹居職可知。罷職。何如。上曰。依爲之。出擧條又啓曰。慶州前營將李潤春。身爲鎭將。不戢猾狡。溺職之罪。在所難免。罷職。何如。上曰。依爲之。出擧條又啓曰。彌助項前僉使朴興世。法外加分。旣已現發。不可以已經瓜遞而不問。拿問。何如。上曰。依爲之。出擧條又啓曰。慶尙左右兵使。今當差出矣。他道中軍守令。竝擬。何如。上曰。依爲之。出擧條永興府使姜五成。當日辭朝事。出榻敎命書傳敎曰。兩閫帥事。尤涉無狀。而至若右閫所犯。可謂貪吏庸帥。論其罪狀。難以毛擧。知有一分國法。安敢冒死至此。決不可尋常處之。前慶尙右兵使洪和輔。斯速拿來。捧口招以聞。新兵使使之當日辭朝。衍祥啓曰。卽伏見御史書啓下者。晉州前牧使曺允精。星州前牧使南鶴聞李河永。金海前府使孫相龍。咸安郡守閔游。南海縣令盧廷尹。慶州府尹李鎭翼。前府尹沈頤之。慶州兼任蔚山前府使金愚。密陽府使洪秉殷。醴泉郡守丁載遠。醴泉兼任豐基郡守沈重奎。龍宮縣監金尙斗。安東前縣監申思運。前縣監尹師國。咸昌縣監朴光晦。前縣監兪漢鼎等。莫重還穀。或有加分與擅用。或有吏逋與反作。至於刑具之不遵法式。疵政之亦多現發。俱難容貸。一竝拿問處之。漆原縣監。本縣馬軍。私貰赴操。亦難免其責爲言。一體拿問處之。何如。上曰。依爲之。出擧條命書傳敎曰。嶺南諸守令拿處之人。其數夥然。沿路貽弊。不可不念。兵使防禦使外。皆待待命拿囚事。分付。衍祥啓曰。宗廟署直長朴禮源。陞遷後還任本署。以考勤慢事。下敎矣。時任本署令。今當移遷。而直長以下官之序陞。何爲之乎。上曰。依例陞序。可也。出擧條尙喆曰。三局將任。今當擬望。而今無無故人。極甚苟艱。實爲憫然矣。上曰。果如卿言矣。仍命書傳敎曰。相臣旣奏。見今三局將任。無無故人。所坐亦與重犯有異。姑可參恕。更觀來頭。前御營大將李柱國仍任。亨逵啓曰。御營大將李柱國。復授前任事。命下矣。卽爲牌招。傳授命召。何如。上曰。依爲之。出擧條又啓曰。御營大將李柱國。令該曹口傳付軍職。何如。上曰。依爲之。出擧條又啓曰。禁衛大將李敬懋。拿處事。命下矣。將兵之任。不可一刻無摠察之人。何以爲之乎。敢稟。上曰。摠戎使牌招。使之兼察。命召兼佩。出擧條都目政除拜外。未下直守令邊將。皆令明日辭朝事。出榻敎上曰。吏曹正郞徐鼎修。旣移館職。殿座未罷之前。卽爲肅謝。可也。仍命退。諸臣退出。
정조 4년
行都承旨嚴璹坐。行左承旨洪檢坐直。行右承旨李亨逵坐。左副承旨徐有防坐。右副承旨金宇鎭坐。同副承旨鄭志儉坐直。注書金載瓚病一員未差。假注書李集斗仕姜世鷹仕直。事變假注書徐美修仕。
정조 4년
藥房都提調臣鄭弘淳。提調臣金華鎭。副提調臣嚴璹啓曰。親臨大政。連日酬應。伏未審日間。聖體。若何。今日臣等率諸御醫入侍。詳察聖候爲宜。王大妃殿症候。益有差勝之節乎。惠慶宮氣候。何如。臣等不任區區伏慮。敢來問安。竝此仰稟。答曰。知道。慈殿慈宮氣候一樣。待後日次入侍。宜矣。王大妃殿惠慶宮中宮殿。藥房口傳問安。答曰。知道。
정조 4년
徐有防啓曰。禁衛營將官來言。今日本營軍兵。私習云矣。敢啓。傳曰。知道。又啓曰。御營廳將官來言。今日本廳軍兵。日次私習云矣。敢啓。傳曰。知道。
정조 4년
傳于嚴璹曰。下直守令邊將留待。
정조 4년
傳于鄭志儉曰。承旨入侍。吏兵批留待人及下直守令邊將。同爲入侍。兵曹口傳政事。加里浦僉使林世載。古群山僉使呂從周相換。
정조 4년
備忘記。別軍職具純。白翎僉使下直。筒箇一部。長弓一張。帿弓一張。長箭十五箇。片箭十五箇。筒兒一箇。鳥銃一柄。箭竹五部。賜給。
정조 4년
傳于金宇鎭曰。左副承旨入侍。
정조 4년
奎章閣待敎前望單子入之。鄭東浚落點。
정조 4년
吏曹口傳政事。兼校書正字單鄭東浚。
정조 4년
以濟州防禦使金永綬狀啓。橘果薦新進上過限。惶恐待罪事。傳于徐有防曰。勿待罪事。回諭。
정조 4년
以中官李得完禁推傳旨。傳于鄭志儉曰。分揀。
정조 4년
吏曹口傳政事。以南憲老爲禁府都事。
정조 4년
徐有防。以弘文館言啓曰。新除授修撰李謙彬。時在平安道陽德縣任所。經筵入番事緊。請斯速乘馹上來事。下諭。傳曰。依啓。
정조 4년
大司憲李𡊠。司諫李東郁。應敎朴天衡。副應敎金履禧。掌令尹行晉。持平李兢淵李羽晉。校理朴天行。副校理柳孟養趙鼎鎭。正言趙城鎭。修撰金翊休。副修撰徐鼎修啓曰。請喬桐府黜置罪人鄭致達妻。夬正王法。以洩神人之憤。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。夬正王法。請削黜罪人洪樂純。爲先中道付處。答三司曰。不允。大司憲李𡊠。司諫李東都。掌令尹行晉。持平李兢淵李羽晉。正言趙城鎭啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮爲先亟施遠竄之典。答兩司曰。不允。第六件七件事。亟停勿煩。持平李羽晉啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。夬正王法。請大靜縣定配罪人聖中。亟令王府。設鞫嚴問。期於得情。夬正王法。請削版罪人有臣宗甲義駿。竝令王府。設鞫嚴問。依律處斷。請海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。夬正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請定配罪人孫效忠等。仍令王府。更加嚴鞫。期於得情。請楸子島安置罪人李晉行。亟令王府。拿鞫嚴問。新除授掌令金晩耇。時在京畿驪州地。請新速乘馹上來事。下諭。答府曰。不允。第五件六件事。亟停勿煩。下諭事。依啓。正言趙城鎭啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。夬正王法。請減死罪人弼海。亟寢酌處之命。仍令王府。設鞫得情。夬正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。夬施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。夬正王法。請逆賊尙魯。亟施孥戮之典。請前判書李溎。亟施島配之典。請具庠。設鞫嚴問。依律處斷。請趙宗鉉亟施絶島定配之典。答院曰。不允。第九件第十六件事。亟停勿煩。措辭見上
정조 4년
庚子十二月二十二日。兼春秋朴行淳。刑曹啓目。嘉山郡殺獄罪人金准京。肅川府殺獄罪人金億才等。加刑取服事。分付道臣。何如啓。傳曰。罪固狼藉。其在審愼之道。當初覆啓。不無悤遽。未及深思之歎。雖難傅生。或有更査之端是乙喩。卿等更加輪見後。論理覆啓。
정조 4년
庚子十二月二十二日午時。上御琴書室。左副承旨入侍時。左副承旨徐有防。假注書姜世鷹。編修官文采五。記事官徐龍輔。以次進伏訖。上命書傳敎曰。奎章閣待敎前望單子入之。上曰。文山前萬戶高龍得。仍任前職事。出榻敎有防曰。昨日政。參下禁府都事望。旣已備擬。至書於御覽覽政事。而望單子則不爲同時竝入。因此見漏。致勤聖敎。原單雖已追入蒙點。當該銓官。難免不察之失。推考警責。何如。上曰。依爲之。出擧條上命退。諸臣承命退出。
정조 4년
庚子十二月二十二日申時。上御琴書室。同副承旨入侍時。同副承旨鄭志儉。假注書姜世鷹。編修官文采五。記事官徐龍輔。以次進伏訖。上命書傳敎曰。不過奏對間做錯。雲峰縣監沈輔賢。拿處分揀。又命書傳敎曰。久勤推遷。法意至嚴。應遷人未政而開坐見之。臨政而適品擬之。自是常例也。昨政除拜一別將。以鎭撫營校。元不上來而得善地。今日入侍。稱以在外。近來西銓所未見之事。該別將問名汰去。令帥臣從重科罪。仍命退。諸臣以次退出。
정조 4년
行都承旨嚴璹坐。行左承旨洪檢坐。行右承旨李亨逵坐直。左副承旨徐有防坐。右副承旨金宇鎭坐。同副承旨鄭志儉坐直。注書金載瓚病一員未差。假注書李集斗仕。姜世膺仕直。事變假注書徐美修仕。
정조 4년
又以摠戎廳言啓曰。本廳壯抄左司哨官金光進。身病猝重。勢難察任。改差。何如。傳曰。允。
정조 4년
徐有防啓曰。禁衛營將官來言。今日本營軍兵。日次私習云矣。敢啓。傳曰。知道。
정조 4년
傳于嚴璹曰。左副承旨。入侍。
정조 4년
傳于嚴璹曰。輪對官初入仕肅拜人。入侍。
정조 4년
傳于嚴璹曰。左承旨。入侍。
정조 4년
傳于李亨逵曰。坐直承旨。竝入侍。
정조 4년
傳于鄭志儉曰。各司久任郞廳。再明日常參待令。而以常參官。入侍。
정조 4년
兵曹。口傳政事。副司果林錫喆金峙默洪文泳單付。
정조 4년
庚子十二月二十三日辰時。上御誠正閣。左副承旨入侍時。左副承旨徐有防。假注書姜世鷹。兼春秋文彩五。記事官徐龍輔。以次進伏訖。上曰。今日上注書入來乎。知入。世鷹出來回奏曰。上注書李集斗入來矣。上曰。廳注書出去。上注書。入侍。賤臣卽入進伏。上曰。右副承旨。入侍。出榻敎賤臣承命出來。與右副承旨金宇鎭。偕入。上曰。刑曹殺獄回啓。催促以入。賤臣承命出來。分付刑曹後。入去。上曰。慶尙道咸鏡道洪忠道殺獄審理回啓。尙無消息。催促上送之意。分付該房。仍命退。承史退出。
정조 4년
庚子十二月二十三日巳時。上御誠正閣。輪對官入侍時。行都承旨嚴璹。假注書李集斗。兼春秋文彩五。記事官徐龍輔。東學訓導李信默。宗簿直長任時習。掌樂主簿趙思殷。禮賓參奉李崇老。軍資直長安濟元追入。守奉官李集明。以次進伏訖。上命信默進前。下詢職姓名及職掌。信默曰。職掌則與入番諸生。討論經史而無所懷矣。仍命退。信默退出。時習進前。上下詢職姓名及職掌所懷。時習曰。別無職掌。而璿源閣直宿而已。所懷無矣。仍命退。時習退出。思殷進前。上下詢職姓名及職掌遺在所懷。思殷曰。職掌樂生色。遺在所懷無矣。上曰。爾乃誰孫。對曰。故文正公趙光祖奉祀孫矣。上曰。二六坐起申飭爲之乎。對曰。國忌相値則退行。而無停止之事矣。仍命退。思殷退出。崇老進前。上下詢職姓名職掌所懷。崇老對曰。職掌所懷無矣。仍命退。崇老退出。濟元進前。上下詢職姓名職掌遺在所懷。對曰。職掌米面。遺在米一萬七千九石零。太四千四百四十一石零。田米七百七十八石零。所懷無矣。仍命退。濟元退出。集明進前。上下詢職姓名。集明曰。昭寧園守奉官臣李集明矣。上曰。爾誰孫。對曰。故相臣李慶億五代孫矣。仍命退。集明退出。上命退。承史退出。
정조 4년
庚子十二月二十三日申時。上御琴書室。左承旨入侍時。行左承旨洪檢。假注書姜世鷹。編修官文采五。記事官徐龍輔進伏訖。上命書傳敎曰。近因相値事。月再常參。廢閣已久。殊非遵舊修明之意。況當歲末。且是賓廳日次。再明日常參。兼行次對。上曰。左副承旨。入侍。賤臣承命出來。與有防進伏。上曰。左承旨。先退。檢。仍退出。上曰。留院公事。入之。賤臣承命出來持入。上命讀公事。有防讀奏訖。上命書傳敎曰。觀此錦伯狀啓。鎭岑縣監趙鎭岱事。極爲駭痛。幺麽賤孽。知有國法。焉敢含憾書中。至於投印徑歸乎。若不嚴勘。不但無以懲他。若此不已。則道伯之威令。將不得行於列邑。此亦堂陛所關。趙重岱卽其地定配。又命書傳敎曰。吏兵判呈辭。加給由。仍命退。諸臣以次退出。
정조 4년
庚子十二月二十三日酉時。上御琴書室。坐直承旨入侍時。行右承旨李亨逵。同副承旨鄭志儉。假注書姜世鷹。編修官文采五。記事官徐龍輔。以次進伏訖。上曰。御營廳將官望筒。持入。賤臣承命出持而奉進。上命讀獄啓。亨逵讀奏訖。上曰。獄啓招辭文案不一。何以處之。亨逵曰。以臣所見言之。高之方。不得免其罪矣。上曰。一縷未泯之前。又縊而殺之。尤豈非至凶者乎。事事觀之。皆是高之方之事。以此以彼。以此人爲元犯。於獄體。何如。亨逵志儉奏曰。聖敎若此。事勢似然矣。上曰。近來常漢。每多愚惡。故往往出此等事矣。亨逵曰。果然矣。上曰。高之方九件罪狀。明日記文字以入。上曰。分付刑曹。無冤錄一件。以新件。入之。仍命退。諸臣以次退出
정조 4년
行都承旨嚴璹坐。行左承旨洪檢坐。行右承旨李亨逵坐。左副承旨徐有防坐直。右副承旨金宇鎭坐直。同副承旨鄭志儉坐。注書金載瓚病一員未差。假注書李集斗仕。姜世膺仕直。事變假注書徐美修仕。
정조 4년
傳于徐有防曰。右副承旨。入侍。
정조 4년
徐有防啓曰。明日常參。兩司長官當爲進參。大司憲李𡊠。大司諫李得臣。待開門牌招。司諫李東郁。獻納安廷鉉。正言趙城鎭。一體牌招。以爲進參之地。何如。傳曰。允。
정조 4년
又啓曰。明日常參。九卿當爲進參。左參贊洪樂命。刑曹判書李福源病不進。倂待開門牌招。以爲進參之地。何如。傳曰。允。
정조 4년
備忘記。別軍職內外兩所入直次有四員。可以成樣。見今無一人在京職者。將至闕番。新除守令人。亦當從近辭朝。不可無變通。而在外職者非閫闑。則履歷皆是赴任屬耳。其中慈山府使鄭彦衡。古群山僉使林世載。令該曹口傳付京職。使之星火上來。
정조 4년
傳于金宇鎭曰。雲劍仍。
정조 4년
徐有防啓曰。吏曹判書李衍祥。兵曹判書李性源牌不進推考傳旨。今方捧入矣。明日常參。九卿不可不備員。而特敎牌招之下。如是違召。不爲膺命。事甚未安。竝更卽牌招。何如。傳曰。允。
정조 4년
又啓曰。吏曹判書李衍祥。兵曹判書李性源再牌不進推考傳旨。今方捧入。而常參在明。特敎牌招之下。連事違召。無意膺命。事體道理。誠甚未安。所當更請牌招。而係是一日三牌。何以爲之。敢稟。傳曰。更爲牌招。
정조 4년
又啓曰。吏曹判書李衍祥。兵曹判書李性源。三牌不進推考傳旨。今方捧入。而常參隔宵。特敎之下。連事違召。終不膺命。揆以事體。極爲未安。所當更請牌招。而係是一日四牌。何以爲之。敢稟。傳曰。兩銓長之過大政後。因事再告出肅。不但匪今斯今。自是古例。則三違召命。至請四牌者。未知今日銓官難進之義。勝於古人而然乎。此等閒漫酬應。予亦不已勞乎。政院。知悉。
정조 4년
庚子十二月二十四日巳時。上御誠正閣。左副承旨徐有防。假注書李集斗。兼春秋文采五。記事官徐龍輔。以次進伏訖。上命書傳敎曰。常參在明。六曹長官。不可不備員。吏曹判書李衍祥。兵曹判書李性源。牌招察任。上命直提學鄭民始入侍。賤臣承命出來。與民始。偕入進伏。上曰。國子長之味好耶。民始曰。近來此職。榮則榮矣。以士習之不靖。恐有貽辱之弊矣。上曰。左相之病。近果。何如。民始曰。進退無常。不無深慮。歲初無出仕之望矣。上曰。誠憫念矣。仍命退。民始先退。承史以次退出。
정조 4년
庚子十二月二十四日未時。上御琴書室。右副承旨入侍時。右承旨金宇鎭。假注書姜世鷹。編修官文采五。記事官徐龍輔。以次進伏訖。上命書傳敎曰。白川郡守趙載恒獄事。究觀屍親及正犯前後招辭。實多疑端。有難遽決。大抵獄體。雖以實因爲主。必待詞證俱備。始乃成獄者。所以重人命也。今此載恒妻尹女之脊背傷痕。雖曰。明白。其痕直長。上廣下尖。或云如梨葉。或云如黃豆葉。則其爲足踢之痕。未可謂分明。至於詞證。元無可據。屍親之所執。以爲言者。不過泛稱一村人所喧傳。而其言根則歸之於法不當詰問之一兒婢。尤豈非大疑案乎。尹女一夜之間。不病而斃。則屍親之致疑。雖不是異事。而當初李可遠。旣疑其非命。遍看肢節。周視項頸。則何獨不見其脊背。而得其傷處乎。又其踢殺之說。喧傳一村。則趙𨩉以舅甥之親。何不登時告官。而乃發厚葬之說。顯有索賂之意乎。及當告官也。𨩉又何不自告。而使可遠。招致尹奴於越境之地而替告乎。渠輩之不卽告官者。眞出於詳探之意。則畢竟探得者。果是何事何言。而乃發於踰月之後乎。凡此諸條。俱係情理之外。則前後檢官。一不致察而詳訊者。不但大失獄體。況此獄肯綮。專在於兒婢傳說之虛實。則以奴證主。雖曰。法典所禁。而設令此言。初出於兒婢之口。轉入於可遠之耳。說者傳者。必有其人。則覆檢之時。所當覈其所傳之階。究其足踢之狀。然後情可得而獄可成矣。今乃不此之爲。只憑屍親所謂喧傳之一語。作爲正犯踢殺之斷案。是誠何許獄體乎。末因營題。一次盤問於可遠。而可遠。以爲渠坐舍廊。聞庭邊人言。欲問言根。則已散去者。其果成說乎。初旣高聲。使遠坐之可遠聞之。末又揮之。決無是理。且況其時所聞。只是尹女被踢卽地致斃一句語。則可遠前招中。晨朝炊飯。奔避竈間等說。又是何處所聞。何人所傳乎。推官之不復究詰。監營之仍置不問。遽以載恒爲正犯。容易錄啓者。豈不有乖於審克之道乎。以結語觀之。如此疑獄。推官之臆料徑斷者。不可無罪。初檢官白川郡守權中立。覆檢官延安府使李雨培。竝令該府處之。卿則從重推考。卿其更爲別定査官。多般考覈以聞事。下諭于黃海監司。仍命退。諸臣以次退出。
정조 4년
庚子十二月二十四日初更。上御琴書室。左副承旨入侍時。左副承旨徐有防。假注書姜世鷹。編修官文采五。記事官徐龍輔。以次進伏訖。上曰。留院公事。入之。賤臣承命出來。持而奉進。上曰。右副承旨。入侍。賤臣承命偕入進伏。上曰。吏兵判更爲牌招。使之催促牌去來。賤臣傳命後進伏。上命退。承史以次退出。
정조 4년
行都承旨鄭元始坐。行左承旨洪檢坐。右承旨徐有防坐直。左副承旨金宇鎭坐直。右副承旨鄭志儉坐。同副承旨金履禧坐。注書金載瓚仕直一員未差。假注書李集斗仕事變假注書徐美修仕。
정조 4년
金宇鎭。以禁衛營御營廳言啓曰。將官來言。今日本營本廳軍兵。日次私習云矣。敢啓。傳曰。知道。
정조 4년
承旨前望單子。入之。鄭元始金履禧落點。
정조 4년
傳于鄭元始曰。禮房承旨。入侍。
정조 4년
傳于鄭志儉曰。歲前多有妨務事。直閣本職許遞。
정조 4년
傳于金履禧曰。禁府堂上。先開坐後謝恩。
정조 4년
傳于金宇鎭曰。坐直承旨。入侍。
정조 4년
有政。吏批。判書李衍祥式暇。參判未差。參議李敬養進。行都承旨鄭元始進。啓曰。判書李衍祥式暇。參判未差。小臣獨政未安。何以爲之。敢稟。傳曰。只出緊任。
정조 4년
以李運彬爲正言。洪文泳爲副修撰。李亨逵爲刑曹參判。鄭昌聖爲同經筵。朴聖泰爲右通禮。兪鉉商爲戶曹佐郞。金㶊柱爲楊州牧使。南柱老爲慈山府使。李再漢爲鎭岑縣監。徐浩修爲刑曹判書。李命植爲判尹。蔡弘履爲戶曹參判。嚴璹爲同義禁。宋煥喆爲刑曹參議。
정조 4년
兵批。判書李性源常參官進。參判洪良浩病。參議沈念祖侍衛進。參知趙時偉入直進。左副承旨金宇鎭進。
정조 4년
副護軍宋樂高益擎。副司直韓光會鄭趾煥尹坊南柱老。副司果李錫宇李萬英。
정조 4년
傳于金履禧曰。刑曹判書。漢城判尹牌招。
정조 4년
鄭志儉。以吏曹言啓曰。今此宗廟春享大祭。亞獻官前判尹金熤預差。前判書李福源。永寧殿終獻官。前承旨嚴璹塡差。而時無職名。令該曹口傳付軍職。何如。傳曰。允。
정조 4년
金宇鎭。以兵曹言啓曰。即者本曹入直郞廳朴行淳。摘奸通化門。則守門將不爲待令。故屢次尋訪。終無去處云。莫重闕門。擅離直所者。事極驚駭。當該守門將金振洙。爲先汰去。其罪狀。令該府處之。何如。傳曰。允。
정조 4년
金宇鎭。以義禁府言啓曰。鎭岑縣監趙重岱。卽其地定配事。承傳啓下矣。趙重岱以承傳內辭意。具罪目。依例發遣府羅將。卽其地鎭岑縣押付之意。敢啓。傳曰。知道。
정조 4년
又以禁府言啓曰。慶尙前左兵使李文德。拿問處之事。傳旨啓下矣。李文德時在任所。依例發遣府都事。交龜後拿來。何如。傳曰。允。
정조 4년
又以義禁府言啓曰。彌助項前僉使朴興世拿問事。傳旨啓下矣。朴興世時在任所云。交代後。依下敎待待命拿囚之意。敢啓。傳曰。知道。
정조 4년
金宇鎭。以濬川司言啓曰。本事都摠柳春馪。龜城府使遷轉代。以御營廳千摠邊慶遇差下。使之察任。何如。傳曰。允。
정조 4년
金宇鎭。以義禁府言啓曰。晉州前牧使曺允精。星州前牧使南鶴聞李河永。金海前府使孫相龍。咸安郡守閔游。南海縣令盧廷尹。慶州府尹李鎭翼。前府尹沈㶊之。慶州兼任蔚山前府使金愚。密陽府使洪秉殷。醴泉郡守丁載遠。醴泉兼任豊基郡守沈重奎。龍宮縣監金尙斗。安東前縣監申思運。前縣監尹師國。咸昌縣監朴光晦。前縣監兪漢鼎。柒原縣監姜膺煥等。竝拿問處之事。傳旨啓下矣。李河永沈㶊之。今方待命。卽爲拿囚。而孫相龍以吉州牧使。時在任所。依例發遣府書吏。交代後拿來。盧廷尹時在任所。尹師國以東萊府使。時在任所。竝交代後。待待命拿囚。閔游李鎭翼洪秉殷丁載遠沈重奎金尙斗朴光晦姜膺煥等。俱在任所。南鶴聞申思運等。自任所未及上來。曺允精時在全羅道臨陂地。金愚時在洪忠道連山地。兪漢鼎時在京畿坡州地云。依下敎。竝待待命拿囚之意。敢啓。傳曰。知道。
정조 4년
金宇鎭。以兵曹言啓曰。李邦一傔人。曾經武藝別監河景演者。今九月二十七日二更量犯夜。被捉於右捕廳將校朴煥處。右捕將具以謙。依二更例。決棍二十七度云。故招致右捕校朴煥。詳問捕捉委折。則以爲當夜二更量。巡邏到西小門內四牌口。則有數三女人相携而言曰。從今以後。女人輩。將不得夜行矣。被酒何許怪漢。公肆刼辱云。聞極駭然。追蹤醉漢。則果有一醉漢。東倒西顚而來。欲爲卽地執捉。而軍士適出他。中夜單身。不敢犯手。試爲涉躡其後。則果入西小門內一小家矣。犯夜人。捕捉之規。若知犯夜的實。則雖逃接人家。則例爲捉出。故果卽爲招致洞任。同力捉出。則厥漢乘醉詬辱。罔有紀極。故問于洞任曰。此漢果何許漢而肆惡乃如此云。則洞任答云。曾經武藝別監者矣。卽以此往告于大將。則卽爲發送洞任。將校尹道杓。使之摘奸後捉來。重棍二十七度放送。若一番招問尹道杓。則可燭其時事狀云。故招致尹道杓。以朴煥所告辭緣。發問目取招。則其所供。一如朴煥之所告。而犯夜人河景演。追後捉來。故以朴煥尹道杓所供。發問目取招。則所供內。年前隨行武藝別監之役。丁酉年汰去。今二月始爲李邦一傔屬。九月二十六七日間。爲賣南草。果暫時犯夜於越大路三四間地。少頃卽還矣。捕校及洞任。稱以犯夜。忽然捉出。受重棍於右捕廳。其時事狀。不過如此。至於女人之調謔。捕校之詬辱。實爲瞹昧云。故朴煥尹道杓處。更問其相左委折。則朴煥現納右捕廳蹈印侤音記。故取見。則乃是河景演被棍時。供納於右捕廳者。而侤音內辭緣。與朴煥尹道杓所供。毫無差爽。蓋此河景演者。以年則方三十。以貌則又獰頑。惟以周遮爲事。竝與酗酒一節而欺隱。捕廳納供。若是丁寧。而嚴加盤問。終不直招。平問之下。無以取服。故嚴棍十度。箇箇盤問。則始乃泛稱遲晩。而調謔女人。詬辱捕校情節。一向抵賴。無意輸款。如此獰頑之類。有難尋常取服。更爲各別棍問。期於得情。何如。傳曰。允。臺啓以爲以河哥被捉事。李柱國詬責僚將云。李邦一必有爲傔人營護分疏之擧而然也。此委折。何不盤問乎。況河哥。旣是掖屬退仕人。則身爲武將。以傔人率置。已極無嚴。此外又有驚駭者。渠雖舊時掖隷。時在武將傔人之列。稱以掖隷。憑此肆虐之。非但後弊所關。抑亦前所未聞。馴致之不已。其流之書。將至何境。其委折。亦爲詳細査實以聞。前大將李柱國。令該府拿問處之。使之從實狀納供。
정조 4년
又以兵曹言啓曰。犯夜人河景演處。以臺啓中辭緣。更爲發問目取招問目內。汝不過閭閻至微之類。汝之犯夜被棍。與關於左捕將李柱國。而柱國至以汝之犯夜被棍事。無端詬責右捕將。此決是汝之訐訴李邦一邦一營護汝分疏。汝轉囑於李柱國。以至詬責之境。此一節無敢隱諱。一一直招。而且汝雖無狀。旣經掖隷。則掖隷雖退仕。何敢爲武將家傔人乎。汝之爲邦一傔人。邦一之以汝爲傔人。俱萬萬無嚴。而汝敢憑藉武將傔人之勢。稱以舊日掖隷。作挐閭里。甚至於調謔女人。叱辱捕校。究厥情狀。節節叵測。特敎嚴問。事體至重。前後情節。無敢一毫飾詐。從實納招。則景演所供內。別監落仕之後。多年閑遊。今二月分。始爲傔屬於李邦一家。今九月二十六七日間。犯夜重棍之後。不能行動。十一月晦間。始爲往見邦一。則邦一責以迂闊。使之退去。事狀不過如此而已。至於李柱國之詬責右捕將。李邦一之轉囑李柱國。實所未知。苟有訐訴邦一之事。雖極千萬無狀。如是嚴問之下。何敢一毫欺隱乎。退仕別監。或爲吏屬。或爲傔人。故愚迷所致。果爲李邦一家傔人。此外更無所達云矣。無論緊漫。一向抵賴。棍至六度。終不直招。加棍盤問。在所不已。而旣有捧供以聞之命。敢啓。傳曰。知道。厥漢待結末處之。姑爲放送。卿則退去。
정조 4년
左議政徐命善箚曰。伏以臣數旬牀笫。一疾沈淹。不能獲隨諸臣之後。自伸覲光之誠。有臣如此。生不如死。卽伏聞。大司諫李得臣。忽以李福源疏事。有所附陳於疏末云。噫嘻。此何擧也。臣病昏謬之中。不覺蹶然而起。不料人之無狀無嚴。至於此極也。嗚呼。重臣之疏。豈得已哉。此是諸臣所不敢言。聖上所不忍聞。苟非大關係處。則爲今日臣子者。何可容易仰陳於殿下之前哉。嗚呼。逆案寢遠。隄防日弛。義理有漸晦之慮。倫彝有漸壞之憂。擧一世駸駸然。將不知君君臣臣之義。重臣之疏。非不知慼我聖心。而苟不顯言明辨。扶植此大義。則無以闡揚我聖上至孝盛德也。是以重臣流涕而言之。殿下流涕而答之。此正君臣上下。哀痛迫不得已處。而得臣則全無至誠惻怛之意。敢爲等閑塞責之計。略略數語。提及於條陳之下。有若可以尋常說道者然。不顧貽慼於聖明。罔念反傷於義理。究其心跡。萬萬駭憤。此等之類。若不嚴加處分。則將何以靖人心。鎭世道乎。臣謂李得臣。設鞫嚴問。斷不可已也。臣憂憤所激。略貢微忱。而力疾構箚。神思淺短。語欠別白。意未條暢。不勝惶悚之至。答曰。省箚具悉卿懇。日筵有言。卿想聞悉。玆從敬禮之義。强宣數行之批。卿其諒之。卿其諒之。仍傳曰。此批答。遣史官。傳諭于左議政。
정조 4년
庚子十二月二十五日。兼春秋朴行淳。義禁府啓目。星州前牧使南鶴聞。暗行御史李時秀書啓。下本府捧供以聞啓。傳曰。加分事段。非渠擅分兺不喩。況於年前。關西守令。有區別報營與擅分。分公私罪。勘律之已事是置。照律時。詳考伊時文書擧行爲旀。逋欠那移等事段。石數相左。多至千包是隱則。何不請査。直請議處是隱喩。不已疎忽之甚者是旀。刑具事段。分疏之說。全事穿鑿。可謂欲巧反拙。供中雖曰。官府日用。乃是笞杖。笞杖無違式云。而此就未執頉者。憑藉之言也。如使御史。不以爲屑屑而闊略之。果皆一一校閱。則笞杖亦安保其箇箇準式乎。借又眞如所供是良置。渠之忽於重囚之刑具。詳於輕罪之杖制。何其輕重倒錯乎是旀。至若崇飮廢務。容或自恕。以文士習氣是乙喩。客謗多騰。胡無一言皁白。繡啓事體。無異臺彈。卿等之不能逐一盤問。漏却二段。儘非愼議讞之義。卿等推考爲良如敎。
정조 4년
義禁府啓目。因洪忠兵使申大謙狀啓。海美前營將朴宗郁。身爲營將。習操時。事多駭妄。以此照律。何如。啓。傳曰。依允。
정조 4년
義禁府啓目。慶州前府尹沈㶊之。以還穀之加分反作。刑具之不遵法式。拿問定罪。啓。傳曰。依允。歲除隔日。明日內。以草記照律爲良如敎。
정조 4년
義禁府啓目。吏曹假郞廳金鼎國南述毅丁俔祖等。以白氅衣入侍罪拿處。啓。傳曰。分揀放送爲良如敎。
정조 4년
義禁府啓目。森森坡萬戶張漢相。以奏對無嚴罪。拿問定罪。啓。傳曰。若令勘律。適中渠意。付過放送。使之待明朝下去爲良如敎。
정조 4년
義禁府啓目。前假注書宋文述。以八朔日記尙不修納罪。拿問捧供。啓。傳曰。歲前期於畢納之意嚴飭。待畢納先放送後。草記爲良如敎。
정조 4년
義禁府啓目。因平安監司鄭尙淳狀啓。李邦祚韓光湜等。以還穀之虛錄罪。刑推得情。何如。啓。傳曰。除刑推議處。適値歲末。明日內。仍以草記照律爲良如敎。
정조 4년
義禁府啓目。因洪忠監司洪秉纘狀啓。平澤縣監金斗烈。以兼任兵符之不受還送。拿問處之。啓。傳曰。除刑推議處爲乎矣。歲除不遠。明日內。仍以草記照律爲良如敎。
정조 4년
義禁府啓目。因平安監司鄭尙淳狀啓。恃寨前僉使韓載範。以還穀虛錄罪。拿處。何如。啓。傳曰。除刑推議處。適値歲末。明日內。仍以草記照律爲良如敎。
정조 4년
義禁府啓目。坡州前牧使李章漢。以殺獄緩急罪。拿問定罪。何如。啓。傳曰。依允。歲除隔日。明日內。以草記照律爲良如敎。